TV7 JERUUSALEMMA UUDISED
Meie tänased teemad -
Egiptus valmistub sõjaks Iisraeliga
Miks Süürias hukkuvate palestiinlaste olukord ei šokeeri?
Iisraeli maagaasi tootmistulud katavad Gaza operatsiooni kahjud
Iisrael esitab Iraani lepingusse uusi tingimusi
TV7 Jeruusalemma Uudistest - Shalom!
Arutz Sheva teatel valmistub Egiptus sõjaks Iisraeliga.
2011. a Egiptusest Iisraeli põgenenud tuumateadlane Noha Hasdad
paljastas murettekitavat infot
Egiptuse armee ehitusetegevuse kohta Siinail,
kus see terrorirrühmitustega võitleb.
Hasdadi piinati Egiptuses aastaid toetuse eest Iisraelile.
Israel Hayomi reporter küsitles teda tema kodus Haifas.
Talt küsiti arvamust Egiptuse tegevuse kohta Siinail,
kus Egiptuse armee on võidelnud muuhulgas Ansar Bayt al-Maqdisega,
kes hiljuti ISISele truudust vandus.
Hasdadi arvates on see kõik etendus.
Egiptuse presidendivalimiste ajal toetas Ansar Bayt al-Maqdis
praegust presidenti al-Sisit,
kes rühmitusega eriti tõsiselt ei võitle.
Tuumateadlane hoiatas, et Egiptus valmistub sõjaks Iisraeliga.
Egiptus on relvastanud ja koolitanud ka Hamasi Gazas.
Hasdadi sõnul kuulevad kõik araabia keele mõistjad,
kuidas Egiptuse armee luurejuhid räägivad laiadest kanalitest,
mis sobival ajal käiku lähevad.
Hasdadi hoiatus ühtib Iisraeli Rahvusliku Julgeolekunõukogu
endise asejuhi dr Shaul Shay mulluse hinnanguga,
mille järgi Egiptuse armee dekaadide suurima sõjaväeõppuse
Badr 2014 eesmärgiks oli valmistuda võimalikuks konfliktiks Iisraeliga.
Israel Today teatel vallutasid ISISe džihadistid eelmisel nädalal
enamuse Süüria pealinna Damaskuse lähistel asuvast
Palestiina põgenikelaagrist Yarmuk.
ISIS ajas Yarmukist välja tuhandeid palestiinlasi
ja tappis julmalt paljusid.
Iisraeli ja Palestiina meedia järgi on varem vilkas keskkonnas alles
alla 16 000 palestiinlase. Allesjäänute abipalved
rahvusvahelisele kogukonnale on olnud asjatud.
Iisraeli päevalehega Yediot Ahronot rääkinud Yarmuki elaniku sõnul
on kogu laager ümber piiratud ja elanikel pole midagi süüa.
Mees palus abi Iisraelilt ja ütles, et Iisrael on araablastest armulisem.
Teise Iisraeli meediale kõnelenud Yarmuki elaniku sõnul
on palestiinlased jäetud lõksu riiki tungivate džihaadivõitlejate
ja Süüria valitsuse vahele lootusetult pääsemist palvetama.
Palestiina omavalitsuse juht Mahmoud Abbas
ja tema Süüria esindaja Anwar Abed al-Hadidi
on korduvalt rõhutanud, et ei saa eriti midagi teha
Damaskuse lähedal kannatavate palestiinlaste heaks.
Imestades küsitakse, miks pole Palestiina juhtkond
viinud Yarmuki küsimust Rahvusvahelisse Kohtusse,
ÜROsse või EL-i, nagu tehti mullusuvise Gaza sõjaga.
Arvatakse, et PO juhtkond kardab sunniitlikke džihadistide trotsida,
kuna nood võivad vastuseks teisi palestiinlasi rünnata.
Abbas ja al-Hadidi on vaid palunud ISISt ja Süüria valitsust
palestiinlaste elusid säästa.
Kui Iisrael oleks käitunud palestiinlastega nagu džihadistid,
oleks palestiinlased Iisraeli ühe Palestiina reporteri sõnul
ammu rahvusvahelise kogukonna ette vedanud,
ja Iisraeli olevat süüdistatud põhjendamatult.
Arutz Sheva teatel katavad Iisraeli maagaasitoodangu tulud
mullusuvise Gaza operatsiooni rahalised kahjud.
Võitlus Hamasi terroristide vastu oli Iisraelile majanduslik löök,
mis vähendas riigi SKPd 0,3% võrra.
Iisraeli Panga teatel pole siiski põhjust muretsemiseks,
kuna Iisraeli rannikul asuvate maagaasiväljade tulud
katsid 2014. a sõja tekitatud majanduskahjud.
Tänu maagaasituludele on Iisraeli majandus praegu taskaalus.
Mullune eksport oli 9 mlrd USD võrra suurem kui import
ehk 3% Iisraeli SKPst.
2013. a oli eksport ca 7 miljardit
ja 2012. a paar miljardit dollarit.
Arutz Sheva teatel tegi Iisraeli luureminister Yuval Steinitz
uusi ettepanekuid Iraani ja P5+1 lõplikku tuumaleppesse,
mille tähtajaks on juuni.
Steinitzi esitatud tingimuste seas on uute tsentrifuugide uurimise
ja arendamise täielik peatamine
ning olemasolevate tsentrifuugide arvu vähendamine.
Lisaks suletaks Fordow' rikastustehas
ja Iraan peaks tegema aruande varasemate tuumauuringute kohta
ning lubama rahvusvahelisi inspektoreid
millal tahes ja kus tahes koha peal kontrollkäike tegema.
Steinitzi sõnul oleksid need tingimused oluline parandus
paari nädala eest koostatud raamleppele
ja kuigi leping poleks hea, oleks see siiski mõistlikum.
Steinitz vahendas Iisraelile ka
USA presidendi Barack Obama solidaarsussõnumi,
mille järgi juudiriigi kaitsmatus
oleks tema presidentuuriaja fundamentaalne ebaõnnestumine.
Kuigi Steinitz oli tänulik Obama lubaduse eest Iisraeli kaitsta,
möödus see tema sõnul Iraani tuumarelvaohust.
Kui Iraan toodab tuumarelvi,
on see Steinitzi sõnul Iisraelile eksistentsiaalne oht.
Keegi ei saa öelda Iisraelile, et toetamisest ja aitamisest piisab
täielikuks vastupanuks sellisele ohule ja selle kahjutuks tegemiseks.
Lausanne'is sõlmitud raamleppe avalikustamise järel
on Iisraeli ametnikud seda hoolega uurinud.
Steinitzi sõnul paljastab raamleppe põhjalik analüüs
Iraanile antud vastutustundetute järeleandmiste ulatust
ja näitab, kui ohtlik on raamlepe Iisraelile, regioonile ja maailmale.
Steinitzi sõnul püüab Iisrael veenda USA valitsust, Kongressi,
Suurbritanniat, Prantsusmaad ja ka Venemaad
seda halba lepet mitte allkirjastama
või vähemalt muutma ja parandama seda oluliselt.
Kuigi Iisrael soovib tülile diplomaatilist lahendust,
jätab see vajadusel endale õiguse sõjaliseks tegevuseks Iraani vastu.
Steinitzi sõnul on Iisraelil õigus ja kohustus otsustada,
kuidas end kaitsta,
eriti kui ähvardatakse selle rahvuslikku julgeolekut ja olemasolu.
Need olid meie tänased uudised. Shalom ja kohtumiseni!
Tõlge: Monika Jaaguri